Вы, пэўна, чулі, што да 80-годзьдзя Саюза беларускіх пісьменьнікаў у Нацыянальным гістарычным музэі адкрылася фотавыстава й выстава пісьменьніцкіх артэфактаў. Во недаглядзелі! Во нехта па шапцы атрымаў! Але шызафрэнія традыцыйна перамагла: асадку Барадуліна і нататнікі Гілевіча сьпешна выкінулі на двор. Ня месца такому ў нацыянальным, дзяржаўным музэі! Дык ці нацыянальны музэй, які датэрмінова выкідае з выставы рэчы двух народных паэтаў?..